רביב צולר

רביב צולר (נולד ב-7 במרץ 1964) הוא מנהל ישראלי, המכהן כנשיא ומנכ"ל ICL Group משנת 2018. קודם לכן שימש כמנכ"ל חברת איי.די. איי. חברה לביטוח. בשנת 1999 ניהל את הקמת נס טכנולוגיות, ושימש כנשיא ומנכ"ל החברה עד שנת 2007. צולר נולד וגדל בקיבוץ דליה. בן לאורי צולר, פרופסור לכימיה אורגנית במכללת אורנים, ולתמר, פסיכולוגית. בגיל 13 עברה משפחתו לחיפה. בתיכון למד בבסמ"ת בחיפה. בנעוריו עבר עם הוריו לארצות הברית ושם למד בתיכון עיוני ולמד שנה אקדמית באוניברסיטת ג'ורג'יה. כשחזר לישראל שירת כקצין בחיל הים. השלים בהצטיינות לימודי תואר ראשון בכלכלה ובחשבונאות באוניברסיטת תל אביב. שימש במשך מספר שנים כמרצה זוטר באוניברסיטה זו. ב-1989–1991 התמחה בראיית חשבון במשרד שחק ושות' (כיום חלק מ-PWC), והוא רואה חשבון מוסמך. בשנת 1991 פתח את משרד רואי חשבון צולר, רדיאנו ושות'. לאחר מספר שנות פעילות בתחומי מימון וכלכלה עבר לשוק הפיננסי הציבורי והיה בין מייסדי בית ההשקעות איפקס-מוטבים, לימים דש-איפקס. ביוזמת המשקיע זאב וולפסון ניהל בשנת 1999 את הקמת חברת נס טכנולוגיות כמיזוג של בתי תוכנה אחדים, ושימש כנשיא ומנכ"ל החברה עד שנת 2007. החברה הונפקה בנאסד"ק בשנת 2004. בתקופתו כמנכ"ל, החברה צמחה בקצב מהיר, הקימה פרויקטים גדולים (למשל: הקמת מערכת SAP ERP בממשלה ובחברות המובילות בישראל, פרויקט "נט המשפט", מערכת מחו"ג של עיריית ת"א, מערכות בנקאיות ועוד), והפכה לחברה גלובלית. בתקופתו, נס טכנולוגיות קיבלה את פרס ביטחון ישראל, על פיתוח מערכת מודיעין חזותי. בשנים 2007–2008 כיהן כיו”ר חברת כלל פיננסים חיתום. בשנת 2008 מונה למנכ"ל איי.די. איי. חברה לביטוח, מפעילת המותג "ביטוח ישיר". החברה הונפקה בבורסה לניירות ערך בתל אביב בשנת 2012. בתקופת כהונתו גדל שווי החברה מ־450 מיליון ל־3.5 מיליארד ש"ח. בשנת 2018 סיים את תפקידו בחברה ומונה לנשיא ומנכ"ל ICL Group. משנת 2012 ועד שנת 2019 כיהן בהתנדבות כיו"ר הפרויקט הלאומי לקהילה האתיופית בישראל. בקיץ 2023 מונה צולר לתפקיד סגן-יו"ר איגוד הדשנים הבינלאומי (IFA) וליו"ר ועדת הכספים של הארגון. הוא חבר בדירקטוריון המכללה האקדמית בווינגייט. צולר מתגורר ברמת אפעל, נשוי למירי, יועצת זוגיות ומגשרת, ולהם שתי בנות. בשנת 2004 קיבל צולר פרס ממרכז מקס פרלמן של בית הספר למוסמכים בפקולטה לניהול באוניברסיטת תל אביב על מצוינות בניהול גלובלי. בשנת 2007 קיבל פרס על מפעל חיים בהיי-טק מהמרכז הישראלי לניהול.[דרוש מקור] בשנים 2010 ו-2014 הוביל את חברת ביטוח ישיר לזכיות בפרס ההצטיינות בשירות של המרכז הישראלי לניהול ובשנת 2015 לתואר המעסיק החברתי לפי בחירת העיתון "כלכליסט".[דרוש מקור] בשנת 2016 נבחר על ידי העיתון "כלכליסט" למקום השמיני בין המנהלים הטובים בישראל, בשנת 2017 נבחר למקום ה-2 ברשימה, בשנת 2021 נבחר למקום ה-34 ברשימה ובשנת 2022 נבחר למקום ה-29. מדיה וקבצים בנושא רביב צולר בוויקישיתוף אביב לוי, ‏למרות צניחת מניית כיל: עלות שכר של 11 מיליון שקל למנכ"ל צולר, באתר גלובס, 10 במרץ 2020 גליה ימיני, רביב צולר מנכ"ל נס טכנולוגיות, באתר הארץ, 15 בדצמבר 2005 מניית טכנולוגיות נס תיסחר בבורסה לניירות ערך בתל אביב, באתר "אנשים ומחשבים", 1 בספטמבר 2009 אלי שמעוני, נס ואלאופ - בין מקבלות פרס ביטחון ישראל, באתר ynet, 13 ביולי 2005 חוזר לשורשים: רביב צולר, מנכ"ל נס לשעבר, ימונה ליו"ר כלל חיתום, באתר גלובס, 22 ביולי 2007 אבי שאולי, רביב צולר מונה ליו"ר כלל פיננסים חיתום, באתר ynet, 22 ביולי 2007 דיאנה בחור־ניר, רביב צולר: "לא שאלתי על שכר. אמרתי, רוצים אותי? אני בא", באתר כלכליסט, 24 בדצמבר 2018 רחלי בינדמן, ביטוח ישיר השלמת תוכנית הבראה הנפקה בבורסה בת"א ושילוש הערך, באתר כלכליסט, 5 בפברואר 2018 עומרי כהן, ‏יו"ר כיל: בחרנו מנכ"ל מצוין; ההנהלה תדע להשלים את הפערים, באתר גלובס, 8 במרץ 2018 יורם גביזון, כיל מתכננת להגדיל את הרווח התפעולי ב-50% עד 2025, באתר TheMarker‏, 23 בספטמבר 2020 גלית חתן, ‏מה חיפשה מנכ"לית איגוד הדשנים העולמי בישראל, באתר גלובס, 2 במאי 2023 International Fertilizer Association elects new chair and board directors, World Fertilizer, ‏2023-06-26 (באנגלית) פרס ממרכז מקס פרלמן של בית הספר למוסמכים בפקולטה לניהול באוניברסיטת תל אביב על מצוינות בניהול גלובלי לרביב צולר כתבי כלכליסט, המנהלים הטובים: מקומות 4–12, באתר כלכליסט, 28 בדצמבר 2016 אתי אפללו, "בישראל מנהלים רק לטווח הקצר, וארגונים פועלים בגישת 'אחריי המבול'", באתר כלכליסט, 25 בדצמבר 2017 רביב צולר, באתר דירוג 50 המנהלים הטובים בחברות הציבוריות של כלכליסט - 2021 50 המנהלים הטובים 2022 | רביב צולר, באתר כלכליסט